《次韵陈山长送春纪事二首 其一》
元代·洪焱祖

怪事凶荒有此年，春来疠鬼更行天。为谁莺燕语能好，无主麦桑青可怜。

谁谓十旬全渴雨，坐令万井不生烟。相逢且喜身俱健，困厄终胜死道边。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。